

**VILNIAUS RAJONO SAVIVALDYBĖS TARYBA**

**SPRENDIMAS**

**DĖL VILNIAUS RAJONO SAVIVALDYBĖS UGDYMO ĮSTAIGŲ SPORTO SALIŲ, SPORTO AIKŠTYNŲ (STADIONŲ) NUOMOS TVARKOS NE KONKURSO BŪDU APRAŠO IR NUOMOS ĮKAINIŲ PATVIRTINIMO**

2012 m. gruodžio 7 d. Nr. T3-465

            Vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr. 113-4290) 6 str. 3 p., 16 str. 2 d. 37 p., Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 14 str. 6 d., Lietuvos Respublikos biudžeto sandaros įstatymo (Žin., 1990, Nr. 24-596; 2004, Nr. 4-47) 22 str. 1 d. 3 p. Vilniaus rajono savivaldybės taryba n u s p r e n d ž i a:

1. Patvirtinti Vilniaus rajono ugdymo įstaigų sporto salių, sporto aikštynų (stadionų) nuomos tvarkos ne konkurso būdu  aprašą  (1 priedas).

            2. Patvirtinti Vilniaus rajono ugdymo įstaigų sporto salių, sporto aikštynų (stadionų) nuomos mokesčio įkainius (2 priedas).

            3. Patvirtinti Vilniaus rajono ugdymo įstaigų sporto salių, sporto aikštynų (stadionų) nuomos sutarties formą (3 priedas).

4. Šį sprendimą teisės aktų nustatyta tvarka paskelbti vietinėje spaudoje ir Savivaldybės tinklalapyje.

Savivaldybės merė                                                                                                           Marija Rekst

 PATVIRTINTA

                                                                                               Vilniaus rajono savivaldybės tarybos

                                                                                               2012 m. gruodžio 7 d.

                                                                                               sprendimu Nr.T3-465

                                                                                               1 priedas

 **VILNIAUS RAJONO SAVIVALDYBĖS UGDYMO ĮSTAIGŲ SPORTO SALIŲ, SPORTO AIKŠTYNŲ (STADIONŲ) NUOMOS TVARKOS NE KONKURSO BŪDU APRAŠAS**

**I  BENDROSIOS NUOSTATOS**

  1. Vilniaus rajono ugdymo įstaigų, sporto salių, sporto aikštynų (stadionų) nuomos tvarka ne konkurso būdu (toliau tekste - **Tvarka**) nustato nuomos, sutarties sudarymo, lėšų gautų už nuomą, panaudojimo tvarką.

      2. Nuomodamos sporto sales, sporto aikštynus (stadionus) Vilniaus rajono ugdymo įstaigų vadovai vadovaujasi šia **Tvarka.**

**II. SPORTO SALIŲ, SPORTO AIKŠTYNŲ (STADIONŲ) NUOMOS TVARKA**

3. Ugdymo įstaigų sporto salės, aikštynai (stadionai) naudojami nemokamai:

3.1. ugdymo įstaigų  kūno kultūros pamokoms;

3.2. ugdymo įstaigų neformaliam ugdymui ir varžyboms;

3.3. ugdymo įstaigų mokinių, rajono sporto  mokyklos  vaikų ir jaunimo grupių, tos vietovės sporto klubo narių treniruotėms ir varžyboms;

3.4. tos vietovės bendruomenės narių treniruotėms ir varžyboms, mokant už komunalinius patarnavimus (elektrą, vandenį).

4. Visi užsiėmimai mokiniams turi baigtis iki 21 val.

5. Darbo dienomis nuo 21 val. ir savaitgaliais bei švenčių dienomis, jei tuo metu  nevyksta

rajoniniai renginiai, sporto salės, sporto aikštynai (stadionai) gali būti nuomojami kitiems   juridiniams asmenims ir fizinių asmenų grupėms, pirmenybę teikiant savivaldybės gyventojams.

6. Jei sporto salėse, sporto aikštynuose (stadionuose) 3.1, 3.2, 3,3 nurodytuose punktuose

 nevyksta užsiėmimai, jos gali būti nuomojamos ir iki 21 valandos.

7. Norintys išsinuomoti sporto salės, sporto aikštynus (stadionus), pateikia tos ugdymo įstaigos direktoriui prašymus, kuriuose nurodoma pageidaujamas laikas, valandų skaičius per savaitę, dalyvių skaičius, atsakingi asmenys, kontaktiniai duomenys.

8. Suderinę sporto salės, sporto aikštyno (stadiono) nuomos laiką ir grafiką ugdymo įstaigų vadovai su nuomininkais pasirašo nuomos sutartį. Jei nuomojasi juridiniai asmenys sutartį pasirašo jų vadovas, jei fiziniai asmenys – fizinių asmenų grupės įgaliotas atstovas. Nuomos sutartys registruojamos   ir saugomos ugdymo įstaigoje.

9. Sporto salės, sporto aikštynai (stadionai) juridiniams ir fiziniams asmenims nuomojamos pagal Vilniaus rajono savivaldybės tarybos patvirtintus įkainius.

**III. NAUDOJIMOSI SPORTO SALĖMIS, SPORTO AIKŠTYNAIS (STADIONAIS) IR ATSISKAITYMO UŽ NUOMĄ TVARKA**

10. Nuomininkams draudžiama subnuomoti sales, sporto aikštynus (stadionus) ar kitaip leisti kitiems asmenims jomis naudotis, minėtose patalpose būti neblaiviems, vartoti alkoholinius gėrimus, narkotines medžiagas, rūkyti.

11. Nuomininkas gali naudotis persirengimo kambariais ir sanitariniais mazgais (jei tokie yra).

12. Visa atsakomybė dėl nuomininkų sveikatos sutrikimų, nelaimingų atsitikimų įvykusių užsiėmimų metu tenka nuomininkui.

13. Nuomininkas nuomotojui atlygina žalą, padarytą dėl savo kaltės.

14. Sporto salių, sporto aikštynų (stadionų)  nuomotojai prieš parą (24 val.) informuoja jų savininkus apie atšaukiamus užsiėmimus.

15. Nuomotojas pasilieka sau teisę, informavęs nuomininką prieš  2 paras (48 val.) pagal grafike numatytą laiką, atšaukti užsiėmimus. Atšaukus užsiėmimą, derinamas kitas laikas arba atitinkamai sumažinama nuomos mokėjimo suma.

16. Nuomininkas nuomos mokestį sumoka pagal nuomotojo pateiktą sąskaitą-faktūrą pavedimu į sąskaitoje faktūroje nurodytą sąskaitą  per 3 dienas nuo sąskaitos faktūros išrašymo dienos.

17. Lėšos gautos už sporto salių, sporto aikštynų (stadionų) nuomą naudojamos jų priežiūrai,  įrangai, inventoriui atnaujinti.

**IV. BAIGIAMOSIOS NUOSTATOS**

18. Tvarką, Tvarkos papildymus ar pakeitimus tvirtina Vilniaus rajono savivaldybės taryba.

19. Už sporto salių, sporto aikštynų (stadionų) nuomos tvarkos ne konkurso būdu apraše nustatytos tvarkos laikymąsi atsako ugdymo įstaigos vadovas.

20. Sporto salių, sporto aikštynų (stadionų) nuomos tvarkos ne konkurso būdu apraše nustatytos tvarkos laikymosi kontrolę atlieka Vilniaus rajono savivaldybės administracijos Švietimo skyrius, Savivaldybės kontrolės ir audito tarnyba.

PATVIRTINTA

                                                                                                           Vilniaus rajono savivaldybės

                                                                                                           tarybos 2012 m. gruodžio 7 d.

                                                                                                           sprendimu Nr. T3-465

                                                                                                            2 priedas

 **Vilniaus rajono savivaldybės ugdymo įstaigų sporto salių, sporto aikštynų (stadionų) nuomos įkainiai**

|  |  |  |
| --- | --- | --- |
| Eil. Nr. | Paslaugos pavadinimas | Kaina už valandą Lt |
| 1. | Bėgimo takų treniruotėms nuoma | 35 |
| 2. | Metimo sektorių nuoma | 35 |
| 3. | Viso aikštyno (stadiono) nuoma lengvosios atletikos varžyboms | 180 |
| 4. | Viso aikštyno (stadiono) nuoma lengvosios atletikos treniruotėms | 60 |
| 5. | Viso sporto aikštyno (stadiono) nuoma  futbolo varžyboms  (trūkmė 3 val.) | 220 |
| 6. | Futbolo aikštės nuoma treniruotėms | 60 |
| 7. | Pusės futbolo aikštės nuoma treniruotėms | 30 |
| 8. | Tinklinio aikštės nuoma | 30 |
| 9.  | Krepšinio aikštelės nuoma | 30 |
| 10. | Sporto salės nuoma treniruotėms | 50 |
| 11. | Sporto salės nuoma varžyboms | 60 |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  PATVIRTINTA

                                                                                                 Vilniaus rajono savivaldybės tarybos

                                                                                                 2012 m. gruodžio 7 d.

                                                                                                 sprendimu Nr.T3-465

                                                                                                 3 priedas

**VILNIAUS RAJONO SAVIVALDYBĖS UGDYMO ĮSTAIGŲ SPORTO SALIŲ, SPORTO AIKŠTYNŲ (STADIONŲ) NUOMOS SUTARTIS**

                        m.                                       d. Nr.

                                                                            Vilnius

 Nuomotojas                                                                                                                                  (įstaigos pavadinimas, kodas, buveinė)

 atstovaujamas                                                                                                                                                                 (atstovo vardas, pavardė, pareigos)

pagal

                                           (įstatus (nuostatus), įgaliojimą, įgaliojimo data ir numeris)

ir nuomininkas

                                      ( jei fizinis asmuo- vardas, pavardė, asmens kodas, gyvenamoji vieta,

                                   jei juridinis asmuo- įmonės pavadinimas, kodas, buveinė)

atstovaujamas

                                           (atstovo vardas, pavardė, pareigos)

pagal

                                 (įstatus, (nuostatus), įgaliojimą, įgaliojimo data ir numeris)

sudarė šią sutartį.

1. **BENDROSIOS SĄLYGOS**

1.      Nuomotojas, vadovaudamasis Vilniaus rajono savivaldybės tarybos

sprendimu Nr.                   ir Nuomininko                                                               prašymu

                                                                                     (prašymo data)

įsipareigoja suteikti Nuomininkui teisę naudoti

                                                                                      (nurodyti turto naudojimo paskirtį)

sporto salę/ sporto aikštyną/stadioną (nereikalingą žodį išbraukti), esantį

 (nuomojamo objekto adresas ir trumpas apibūdinimas- unikalus turto numeris, bendras plotas)

naudoti

                 (nurodyti turto naudojimo paskirtį, laiką- nuo kada iki kada ir kiek val. per dieną, mėnesį)

2**.** Nuomininkas įsipareigoja mokėti nuompinigius

                                           (įrašyti sumą skaičiais ir žodžiais)

1. **ŠALIŲ PAREIGOS**

 4.   Nuomininkas įsipareigoja:

4.1. naudoti turtą pagal paskirtį, griežtai laikytis šios paskirties turtui keliamų priežiūros, priešgaisrinės saugos, sanitarinių ir kt. reikalavimų;

4.2. laiku mokėti nuomos mokesčius;

4.3. sudaryti nuomotojo įgaliotam atstovui sąlygas tikrinti nuomojamo turto būklę;

4.4. ne vėliau kaip prieš parą (24 val.) informuoti Nuomotoją apie atšaukiamus užsiėmimus;

4.5. Nuomotojui atlyginti žalą padarytą dėl savo kaltės.

1. **ŠALIŲ ATSAKOMYBĖ**

5. Visa atsakomybė dėl Nuomininko  ar trečiųjų asmenų sveikatos sutrikimų, nelaimingų atsitikimų įvykusių užsiėmimų metu tenka Nuomininkui.

6. Už nuomojamo turto pabloginimą Nuomininkas atsako Lietuvos Respublikos civilinio kodekso nustatyta tvarka.

1. **SUTARTIES PASIBAIGIMAS**

7.    Ši sutartis pasibaigia:

7.1. jos terminui pasibaigus;

7.2. šalių susitarimu;

7.3  kitais įstatymų ir sutarties nustatytais atvejais nustatyta tvarka;

7.4. Nuomotojas turi teisę vienašališkai nutraukti nuomos sutartį, jei nuomininkas daugiau kaip  mėnesį nemoka nuomos mokesčio bei nevykdo kitų sutarties sąlygų.

1. **PAPILDOMOS SĄLYGOS**

8.

                            (čia šalys gali įrašyti ir kitas įstatymams neprieštaraujančias sąlygas)

9. Ši sutartis surašoma dviem egzemplioriais, po vieną kiekvienai šaliai.

10. Ši sutartis įsigalioja nuo jos pasirašymo dienos.

11.  Šalių rekvizitai:

Nuomotojas                                                                                             Nuomininkas

 (Pareigos)                                                                                                ( Pareigos)

 (Parašas)                                                                                                   (Parašas)

 (vardas, pavardė)                                                                                      (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_